ระเบียบการประปานครหลวงระเบียบการประปานครหลวงฉบับที่ ๕๕ว่าด้วยตัวแทนปฏิบัติหน้าที่ด้านบริการผู้ใช้น้ำ(พ.ศ. ๒๕๔๖) [๑] โดยที่เป็นการสมควรกำหนดหลักเกณฑ์การตั้งตัวแทนปฏิบัติหน้าที่ด้านบริการผู้ใช้น้ำให้เหมาะสมอาศัยอำนาจตามความในมาตรา ๓๒ แห่งพระราชบัญญัติการประปานครหลวง พ.ศ. ๒๕๑๐ จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๕๕ ว่าด้วย ตัวแทนปฏิบัติหน้าที่ด้านบริการผู้ใช้น้ำ (พ.ศ. ๒๕๔๖)ข้อ ๒ระเบียบนี้ให้ใช้บังคับตั้งแต่วันที่ ๑๕ กันยายน พ.ศ. ๒๕๔๖เป็นต้นไปข้อ ๓ ให้ยกเลิกระเบียบการประปานครหลวง ฉบับที่๕๕ ว่าด้วย ตัวแทนจัดเก็บและตัวแทนอ่านมาตร (พ.ศ.๒๕๔๔)บรรดา ระเบียบ คำสั่งหลักเกณฑ์และวิธีปฏิบัติอื่นใดที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ให้รองผู้ว่าราชการ (บริการ) รักษาการตามระเบียบนี้และให้มีอำนาจกำหนดหลักเกณฑ์และวิธีปฏิบัติเพื่อดำเนินการตามระเบียบนี้ข้อ ๕ ในระเบียบนี้ตัวแทนปฏิบัติหน้าที่ด้านบริการผู้ใช้น้ำหมายความว่าเอกชนที่การประปานครหลวงตั้งให้เป็นตัวแทนปฏิบัติงานในด้านบริการผู้ใช้น้ำตามหลักเกณฑ์และวิธีปฏิบัติที่การประปานครหลวงกำหนดข้อ ๖ให้จ่ายเงินบำเหน็จตอบแทนแก่ตัวแทนปฏิบัติหน้าที่ด้านบริการผู้ใช้น้ำตามอัตราและเงื่อนไขที่การประปานครหลวงกำหนดโดยผู้จัดการสำนักงานประปาสาขาเป็นผู้อนุมัติการจ่ายเงินข้อ ๗ตัวแทนปฏิบัติหน้าที่ด้านบริการผู้ใช้น้ำต้องจัดหาผู้ค้ำประกันหรือหลักทรัพย์ซึ่งมีมูลค่าตามอัตราและเงื่อนไขที่การประปานครหลวงกำหนดมาค้ำประกันต่อการประปานครหลวงข้อ ๘ การเก็บรักษาหลักทรัพย์ค้ำประกัน๘.๑[๒] เงินสด หรือบัญชีเงินฝากธนาคารหรือพันธบัตรรัฐบาลที่ได้โอนเปลี่ยนชื่อเป็นของการประปานครหลวงแล้ว หรือหนังสือค้ำประกันของธนาคารหรือสลากออมสินหรือสลากธนาคารเพื่อการเกษตรและสหกรณ์การเกษตร ให้กองการเงินเก็บรักษาไว้๘.๒ โฉนดที่ดินให้ฝ่ายกฎหมายจดทะเบียนรับจำนองแล้วส่งให้กองการเงินเก็บรักษาไว้ข้อ ๙การตั้งตัวแทนปฏิบัติหน้าที่ด้านบริการผู้ใช้น้ำ ต้องอยู่ในหลักเกณฑ์ต่อไปนี้๙.๑ให้ผู้จัดการสำนักงานประปาสาขาเป็นผู้พิจารณาคัดเลือกตัวแทนปฏิบัติหน้าที่ด้านบริการผู้ใช้น้ำพร้อมทั้งกำหนดพื้นที่หรือเส้นทางและจำนวนผู้ใช้น้ำในส่วนที่เกินจากมาตรฐานที่ผู้ปฏิบัติงานของการประปานครหลวงสามารถดำเนินการได้ซึ่งประสงค์จะมอบให้ตัวแทนปฏิบัติหน้าที่ด้านบริการผู้ใช้น้ำดำเนินการแล้วทำรายงานเสนอขอความเห็นชอบจากรองผู้ว่าการ (บริการ)ก่อนส่งให้ฝ่ายกฎหมายดำเนินการตามข้อ๙.๓ ต่อไป๙.๒ให้สัญญาตั้งตัวแทนปฏิบัติหน้าที่ด้านบริการผู้ใช้น้ำคราวหนึ่งมีระยะเวลาไม่เกิน๓ ปี และเมื่อสิ้นสุดสัญญาหากผู้จัดการสำนักงานประปาสาขาเห็นควรให้ต่ออายุสัญญาจ้างให้นำเสนอขอความเห็นชอบจากรองผู้ว่าการ (บริการ)ก่อน๙.๓ให้ผู้อำนวยการฝ่ายกฎหมายเป็นผู้มีอำนาจดำเนินการจัดทำสัญญาและลงนามในสัญญาตั้งตัวแทนปฏิบัติหน้าที่ด้านบริการผู้ใช้น้ำตามข้อ ๙.๑ และข้อ ๙.๒พร้อมทั้งให้ตัวแทนวางหลักทรัพย์ค้ำประกัน หรือนำบุคคลมาทำสัญญาค้ำประกันตามข้อ ๗บทเฉพาะกาลข้อ ๑๐ เมื่อระเบียบนี้ใช้บังคับแล้วบรรดาข้อบังคับ ระเบียบ คำสั่ง หลักเกณฑ์หรือวิธีปฏิบัติใดที่อ้างถึงระเบียบการประปานครหลวง ฉบับที่ ๕๕ ว่าด้วยตัวแทนจัดเก็บและตัวแทนอ่านมาตร (พ.ศ. ๒๕๔๔) ให้ถือว่าอ้างถึงระเบียบนี้ในข้อกำหนดที่มีนัยเช่นเดียวกันข้อ ๑๑ บรรดาระเบียบ คำสั่ง หลักเกณฑ์หรือวิธีปฏิบัติที่ใช้บังคับอยู่ก่อนวันที่ระเบียบนี้มีผลใช้บังคับให้คงใช้บังคับได้ต่อไปเท่าที่ไม่ขัดหรือแย้งกับระเบียบนี้จนกว่าจะมีคำสั่งหลักเกณฑ์ หรือวิธีปฏิบัติในเรื่องนั้น ๆ ตามระเบียบนี้ประกาศ ณ วันที่ ๑๙สิงหาคม พ.ศ. ๒๕๔๖สุธรรม ชัชวาลวงศ์ผู้ว่าการการประปานครหลวงระเบียบการประปานครหลวงฉบับที่ ๕๕ ว่าด้วยตัวแทนปฏิบัติหน้าที่ด้านบริการผู้ใช้น้ำ (พ.ศ. ๒๕๔๘)[๓]สุภาพร/พิมพ์๑๑ กุมภาพันธ์ ๒๕๔๗ทรงยศ/ศุภสรณ์/ตรวจ๑๘ กุมภาพันธ์ ๒๕๔๗สุกัญญา/ผู้จัดทำ๑๑ มกราคม ๒๕๔๙สุเมธ/ปรับปรุง๒๐ กรกฎาคม ๒๕๕๘[๑] ราชกิจจานุเบกษา เล่ม ๑๒๐/ตอนพิเศษ ๑๑๔ ง/หน้า ๔๑/๑ ตุลาคม ๒๕๔๖[๒] ข้อ ๘ ๘.๑แก้ไขเพิ่มเติมโดยระเบียบการประปานครหลวง ฉบับที่ ๕๕ ว่าด้วยตัวแทนปฏิบัติหน้าที่ด้านบริการผู้ใช้น้ำ(พ.ศ. ๒๕๔๘)[๓] ราชกิจจานุเบกษาเล่ม ๑๒๒/ตอนที่ ๒๘ ง/หน้า ๗๙/๗ เมษายน ๒๕๔๘